Par Latvijas Universitātes organizēta iepirkuma „Reprezentācijas suvenīru piegāde Latvijas Universitātes vajadzībām” (iepirkuma identifikācijas Nr.LU 2018/41\_I) (turpmāk – Iepirkums) nolikumā noteikto prasību skaidrojumu.

Latvijas Universitātes Centralizēto iepirkumu komisija (turpmāk – Komisija), atbildot uz ieinteresētā piegādātāju 2018.gada 22. un 25. jūnija e-pasta vēstulēs uzdotajiem jautājumiem, sniedz skaidrojumu par Iepirkuma nolikumā noteiktajām prasībām:

1. **Jautājums:** Lūdzu, atsūtiet logotipu, kas būs uz reprezentācijas suvenīriem, lai varam precīzi aprēķināt personalizāciju.

**Atbilde:** Informējam, ka Latvijas Universitātes logo versijas, kuras tiek plānots izmantot arī uz LU suvenīriem elektroniski ir pieejamas adresē: <https://failiem.lv/u/pbudwhvn>. Vēršam iespējamo piegādātāju uzmanību, ka minētās logo versijas ir darba varianti, kas var tikt izmantotas vienīgi iepirkuma piedāvājuma sagatavošanai. Katra suvenīra dizains pirms pasūtījuma izpildes iepirkuma uzvarētājam būs jāsaskaņo ar Pasūtītāju.

1. **Jautājums:** Lūdz precizēt atsevišķu pozīciju personalizāciju:

Atbilde: Sniedzam personalizētu informāciju par jautājumā norādītajām tehniskās specifikācijas pozīcijām (uzdotie jautājumi pielikumā):

|  |  |
| --- | --- |
| **Pozīcijas Nr. specifikācijā** | **Skaidrojums** |
| 1. | Apdruka 1 vieta; |
| 2. | Apdruka 1 vieta; |
| 3. | Gravēšana 1 vieta; |
| 4. | Gravēšana 1 vieta; |
| 7. | Apdrukas laukums tiks saskaņots kopā ar dizainu – max apdrukas laukums 15 cm x 5 cm; |
| 8. | Apdrukas laukums tiks saskaņots kopā ar dizainu – max apdrukas laukums 15 cm x 5 cm; |
| 10. | Apdrukas laukums tiks saskaņots kopā ar dizainu - uz priekšējā vāka augšā LU logo un 5 līnijas zem lodziņa, uz aizmugurējā vāka - LU kontaktinformācija; |
| 12. | Apdruka 1+0 – logo un rūtiņas – A4; |
| 13. | Apdruka 1+0 – logo un rūtiņas – A5; |
| 27. | Apdruka 1 vieta; |
| 28. | Gravējums 1 vieta; |
| 29. | Apdruka 1 vieta; |
| 30. | Apdruka 1 vieta; |
| 31. | Apdruka 1 vieta; |
| 32. | Apdruka 1 vieta, 1 krāsa; |
| 35. | Izšuvums 1 krāsa; |
| 36. | Izšuvums 1 krāsa; |
| 37. | Izšuvums 1 krāsa; |
| 41. | Izšuvums 1 krāsa; |
| 43. | Apdruka abās pusēs. |

1. **Jautājums:** Iepirkuma līguma izpildes laiks: ne vēlāk kā 10 (desmit) darba dienu laikā no preču piegādes (turpmāk – Preču piegāde) pasūtījuma nosūtīšanas brīža. Kāpēc ir šāds izpildes termiņš - tikai 10 dienas?

**Atbilde:** Iepirkuma nolikuma 1.10. punktā ir norādīts Iepirkuma līguma izpildes laiks: ne vēlāk kā 10 (desmit) darba dienu laikā no preču piegādes (turpmāk – Preču piegāde) pasūtījuma nosūtīšanas brīža. Par Preču piegādes pasūtījuma nosūtīšanas brīdi uzskatāms Pasūtītāja pārstāvja elektroniski pa e-pastu nosūtīts pasūtījums pārdevēja pārstāvim par nepieciešamo Preču piegādes veikšanu. 10 darba dienu termiņš ir izvēlēts kā Pasūtītājam nepieciešamais, lai operatīvi varētu saņemt pasūtītās preces. Tirgus izpētes rezultāti liecina, ka prasītais termiņš ir saprātīgs un vairumam potenciālo piegādātāju ir izpildāms.

1. **Jautājums:** Pasūtītājām līguma izpildes laikā nav pienākums pasūtīt visas Tehniskajā specifikācijā norādītās preces. Pasūtītājam ir tiesības Preci pasūtīt pa daļām tādā apjomā, kāds Pasūtītājam ir nepieciešams. Vai tas nozīmē, ka, ja nolikumā minēta nepieciešamība pēc 300 krekliņiem, Jūs varat veikt pasūtījumu tikai par 100 krekliņiem?

**Atbilde:** Jā, Pasūtītājam ir nepieciešamība Preci pasūtīt un saņemt pa daļām sev vajadzīgajā apjomā.